[{"text_idx": "#000003", "text": "Ysgrifennwyd y golofn hon dros fis yn o\u0302l, ond mae\u2019r neges yr un mor berthnasol ag erioed wrth i ni ddod at ein gilydd drwy fod ar waha\u0302n.Dwi am ddechrau drwy rannu fy statws Facebook sy\u2019n dyddio no\u0302l i fis Chwefror \u2018leni:Ma\u2019r newyddion erchyll o drist am Caroline Flack wedi gneud i fi feddwl. Dan ni\u2019n byw mewn oes lle dan ni\u2019n cadw cysylltiad mwy nag erioed - ond yn aml drwy sgri\u0302n dim wyneb yn wyneb. Ma pobol *angen* cysylltiad go iawn. Dan ni\u2019n ddrwg am ddeud yn onest sut dan ni\u2019n teimlo wrth ffrindia - ddim isho bobl feddwl bo ni\u2019n wan, neu ddim isho bod yn fwrn. Dwi jyst isho deud fyswn i BYTH yn gweld ffrind sy\u2019n sdryglo yn fwrn nac yn faich. Gawn ni gyd neud ymdrech i fod yn fwy onest, ac i rili gweld ein gilydd. Ac i wastad fod yn ffeind xDwi wedi bod yn meddwl lot mwy am y peth ers hynny. Sut allwn ni fod yn ffrindia gwell i\u2019n gilydd? Sut fedran ni stopio\u2019r bobl dan ni\u2019n ei garu i ffeindio\u2019i hunain mewn lle mor afiach, nes eu bod nhw\u2019n teimlo fod yna ddim ffordd allan. Mae \u2019na lot yn beio\u2019r cyfryngau am be ddigwyddodd i Caroline Flack, ac er bod \u2019na elfen gref o wirionedd yn hynny, oes yna fwy o\u2019i le ar y byd dan ni\u2019n byw ynddo fo na hynny?Fedra i ddim helpu teimlo bod technoleg lot i wneud efo hyn eto. Y negeseuon Whatsapp, a\u2019r emojis calon \u2013 dyma sut dan ni\u2019n cyfathrebu erbyn hyn sy\u2019n ei gwneud hi\u2019n lot anoddach i weld os oes gyda ni ffrind sy wir yn sdryglo. Dan ni\u2019n mynd yn fwy a mwy awkward wrth gael sgyrsiau sensitif, anodd, gan fod neges llawn emojis yn gwneud y job yn gymaint haws. Rydan ni\u2019n llongyfarch, yn cydymdeimlo, yn gyrru cariad \u2013 ond yn amlach na pheidio, drwy sgri\u0302n. Dyma un o\u2019r pethau olaf i Caroline Flack rannu ar ei ffrwd Instagram:Dwi\u2019n meddwl bydd lot ohonom ni\u2019n gallu uniaethu efo hyn. Prin ydi\u2019r cyfleoedd i gael sgyrsiau go iawn am deimladau. Does yna neb eisio teimlo fel eu bod nhw\u2019n \u2018gwneud ffys\u2019, yn \u2018ddramatic\u2019 neu\u2019n \u2018fwrn\u2019. Be sy\u2019n fy nychryn i ydi unwaith mae rhywun wirioneddol yn isel, mae\u2019n dod yn anoddach cyfathrebu. Mae pobl hefyd mor dda am guddio sut maen nhw\u2019n teimlo \u2013 ac mai\u2019n haws nac erioed i guddio tu o\u0302l i filters a GIFs. Ddylai neb deimlo\u2019n fwrn am estyn allan am help. Yndi, mae bywydau pawb yn hectic, ond byth rhy hectic i helpu ffrind mewn angen.Wnes i ddechrau meddwl bod angen i fi ffonio a gweld fy ffrindiau\u2019n amlach, ond fedrwn ni ddim poeni am bawb arall o hyd \u2013 mae hynny\u2019n hollol anymarferol ac overwhelming. Be dwi\u2019n meddwl y gallwn ni gyd wneud ydi gneud yn siw\u0302r ein bod ni\u2019n edrych ar o\u0302l ein hunan yn iawn. Peidio anwybyddu symptomau sydd ynghlwm ag iechyd meddwl \u2013 o fethu cysgu i deimlo\u2019n ddi-egni, i symptomau mwy difrifol fel anxiety neu iselder. Mae angen trin y symptomau yma yn union yr un fath ac unrhyw anhwylder corfforol arall fysa\u2019n gneud i chi weld doctor/arbenigwr neu dreulio ddiwrnod yn eich gwely yn gorffwys. Mae hi hefyd yn bwysig gofyn y cwestiwn - pam eich bod chi\u2019n teimlo fel hyn yn y lle cyntaf? Mae\u2019r corff yn glyfar ac yn rhoi arwyddion os nad ydan ni\u2019n edrych ar o\u0302l ein hunain yn iawn. Mae\u2019r holl bethau boring yn helpu i gadw corff a meddwl iach. Dwi\u2019n caru\u2019r dyfyniad yma gan Jim Carey:\"I believe depression is legitimate. But I also believe that if you don't exercise, eat nutritious foods, get sunlight, get enough sleep, consume positive material [and] surround yourself with support, then you aren't giving yourself a fighting chance.\"Dwi\u2019n pregethu wrth fy ffrindiau o hyd am y busnes self care yma, ond mae o mor bwysig! Gwnewch amser i wneud be bynnag sydd angen ei wneud i fwydo\u2019ch enaid \u2013 ac ma hynny\u2019n wahanol iawn o berson i berson. You do you. Heb deimlo\u2019n euog, nac yn hunanol. Os wnewch chi gadw\u2019ch hun yn hapus, fydd pob perthynas yn eich bywyd yn elwa.Er mor bwysig ydi edrych ar o\u0302l no 1, dan ni gyd angen ffrind hefyd, neu rywun i rannu gofidiau a\u0302 nhw. Mae rhannu problem wir yn helpu \u2013 a dydach chi ddim angen llwyth o ffrindiau \u2013 mae un y gallwch eu trystio i wrando heb farnu yn hen ddigon. Rhannwch efo nhw. Yn onest. Gewch chi weld fod be bynnag dach chi\u2019n ei deimlo ddim mor ddrwg a\u0302 hynny. A dydach chi ddim yn fwrn! Mae pobl sy\u2019n eich caru chi eisio\u2019ch helpu chi. Yn union fel fysech chi eisiau eu helpu nhw.I orffen dyma grynodeb o sut dan ni am newid y byd un cam bach ar y tro \u2022 Edrych ar o\u0302l ein hunain\u2022 Pwyso ar deulu/ffrindiau pan fo angen heb deimlo fel ein bod ni\u2019n fwrn\u2022 Wastad bod yn barod i wrando ar ffrind sy\u2019n sdryglo\u2022 Bod yn ffeindDyna ni! DO IT.Mari x"}]